Vanaf R3 700 R2 590 per nag(plek vir 4)
Flight of the Eagle @ Kruger is in Marlothpark, 'n bewaringsgebied, aan die suidelike oewer van die Krugerwildtuin geleë. Wild loop vrylik in die area rond en Flight of the Eagle @ Kruger is sowat 50 treë vanaf die Krugerwildtuin se heining. Gereelde besoekers sluit koedoes, impalas, grysduikers, bosbokkies, njalas, vlakvarke, muishonde, kameelperde, volstruise, nagapies en vele meer in. Die ruim luukse huis is slegs 15 km vanaf die Krugerwildtuin en het slaapplek vir 4 volwassenes en 2 klein kindertjies.
Dié huis beskik oor 2 slaapkamers met en suite-badkamers. Gehaltebeddegoed en badhanddoeke word voorsien. Gaste moet hulle eie swemhanddoeke saambring. Die hoofslaapkamer het 'n koningingrootte-bed en die tweede slaapkamer het 2 driekwartbeddens. Daar is ook 'n dagbed vir 1 kind of 2 klein kinders wat deel (3 tot 4 jaar oud).
Die sitkamer het gemaklike leerbanke. Daar is 'n TV met Netflix en gratis WiFi - gaste kan op hul persoonlike ander subskripsies inskakel.
Die oopplan-kombuis is toegerus vir selfsorg met 'n sesplaatgasstoof, elektriese oond, dubbeldeuryskas-vrieskas en 'n eet-area met oorgenoeg sitplek.
Gaste kan die swembad, boma met 'n braai-area en 'n vuurput benut. Die onthaalarea is hoër geleë en het 'n lieflike uitsig. Vroegoggend en laatmiddag kom kuier verskeie voëlspesies graag tot teen die patio.
Let asseblief daarop dat die swembad nie 'n veiligheidsnet het nie en dat kinders en volwassenes wat nie kan swem nie altyd onder toesig moet wees.
https://travelground.imgix.net/AAEAAQAAAAAAAAAAAAAAFlkc9Z4oQe4mVI3HPuv1KKVBKPRzOhSaP3XN8gz1WQZlG3FRkZ?w=1440&h=960&fit=crop&auto=enhance,format,compress&q=80 was R3 700, nou Vanaf R2 590 per nag(plek vir 4) 31 5 1 5 3584 Patrys Avenue Marloth Park 2268 Mpumalanga 086 999 0018 14:00-18:00 09:00 -25.34615 31.80937